**Zmluva o dielo a Mandátna zmluva**

uzatvorená podľa § 536 a nasl. a § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov

číslo Objednávateľa: číslo Zhotoviteľa:

**na vypracovanie dokumentácie pre územné rozhodnutie, dokumentácie na stavebné povolenie s podrobnosťou dokumentácie na realizáciu stavby, uskutočnenie inžinierskej činnosti a odborného autorského dohľadu pre stavbu s****názvom:**

*Tréningová hala pre hokejovú akadémiu a multifunkčná hala pri Strednej športovej škole v Banskej Bystrici*

(ďalej ako „Zmluva“)

 medzi týmito zmluvnými stranami:

**Objednávateľ/Mandant:**

**Názov: Banskobystrický samosprávny kraj**

Sídlo: Námestie SNP 23, 974 01 Banská Bystrica

Právna forma: samosprávny kraj ako vyšší územný celok je samostatný územný samosprávny a správny celok SR zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

 Štatutárny orgán: Ing. Ján Lunter, predseda Banskobystrického samosprávneho kraja

 E mail: podatelna@bbsk.sk

IČO: 37828100

 DIČ: 2021627333

 Bankové spojenie: Štátna pokladnica

 Číslo účtu: SK92 8180 0000 0070 0038 9679

(ďalej **„Objednávateľ“** v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

 Zapísaný v:

 Štatutárny orgán:

 IČO:

 DIČ:

 IČ DPH :

 Bankové spojenie:

 Číslo účtu:

Osoby oprávnené rokovať vo veciach

- zmluvných:

- technických:

Telefón:

 E mail:

(ďalej ako **„Zhotoviteľ“** v príslušnom gramatickom tvare a spolu s Objednávateľom ďalej ako**„Zmluvné strany“** v príslušnom gramatickom tvare)

**PREAMBULA**

Zmluva sa rozdeľuje na nasledovné samostatné časti:

**Časť 1,** predmetom ktorej je úprava zmluvných podmienok týkajúcich sa vypracovania dokumentácie pre územné rozhodnutie (ďalej aj ako **„DUR“**) a dokumentácie na stavebné povolenie s podrobnosťou dokumentácie na realizáciu stavby (ďalej aj ako „**DSP s DRS**") podľa § 536 a nasl. Obchodného zákonníka,

**Časť 2,** predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,

**Časť 3,** predmetom ktorej je úprava zmluvných podmienok týkajúcich sa výkonu odborného autorského dohľadu (ďalej aj ako „**AD**“) podľa § 566 a nasl. Obchodného zákonníka,

**Časť 4,** predmetom ktorej sú ustanovenia, ktoré sú spoločné pre všetky časti tejto Zmluvy. Za účelom vylúčenia pochybností Zmluvné strany týmto deklarujú, že ustanovenia časti 4 Zmluvy sa v plnom rozsahu vzťahujú na práva a povinnosti Zmluvných strán súvisiace s vykonaním Diela definovaného v časti 1 Zmluvy ako aj na práva a povinnosti Zmluvných strán pri vykonávaní inžinierskej činnosti podľa časti 2 Zmluvy a autorského dozoru podľa časti 3 Zmluvy.

Stavbou sa pre účely tejto Zmluvy rozumie stavba:

*Tréningová hala pre hokejovú akadémiu a multifunkčná hala pri Strednej športovej škole v Banskej Bystrici* (ďalej len “Stavba”), areál SŠŠ Banská Bystrica parcely č. 1043, 1044/1, 1044/2, 1045/1, 5490 k.ú. Banská Bystrica, obec: Banská Bystrica, okres: Banská Bystrica, evidované na príslušných listoch vlastníctva.

ČASŤ 1

ZMLUVNÉ PODMIENKY NA VYPRACOVANIE DOKUMENTÁCIE PRE ÚZEMNÉ ROZHODNUTIE (DUR) A DOKUMENTÁCIE NA STAVEBNÉ POVOLENIE S NÁLEŽITOSŤAMI DOKUMENTÁCIE NA REALIZÁCIU STAVBY (DSP s DRS)

Čl. I

Predmet Zmluvy

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov Objednávateľa vykonať a Objednávateľovi odovzdať Dielo vymedzené v  tejto časti Zmluvy bez vád a nedorobkov a v kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou za účelom riadneho splnenia záväzku Zhotoviteľa vyššie uvedeného v tejto Zmluve, poskytnúť Zhotoviteľovi nevyhnutne potrebnú súčinnosť, riadne a včas vykonané a odovzdané Dielo bližšie vymedzené v tejto časti Zmluvy od Zhotoviteľa prevziať spôsobom dohodnutým v Zmluve a zaplatiť zaň cenu dohodnutú v tejto Zmluve.

**Čl. II**

**Predmet, rozsah a obsah Diela**

1. Dielom sa na účely Zmluvy rozumie vypracovanie: Dokumentácie pre územné rozhodnutie (ďalej len „DUR“) a dokumentácie na stavebné povolenie s podrobnosťou dokumentácie na realizáciu Stavby (ďalej len „DSP s DRS“) s názvom Tréningová hala pre hokejovú akadémiu a multifunkčná hala pri Strednej športovej škole v Banskej Bystrici (ďalej spolu ako „**Dielo**“ alebo „**Dokumentácia**“).
2. Obsah a rozsah Dokumentácie je bližšie špecifikovaný nasledovne:
* Hlavným cieľom Dokumentácie je **návrh 2 športových hál**: 1) tréningovej haly pre hokejovú akadémiu s ľadovou plochou a 2) multifunkčnej športovej haly v areáli Strednej športovej školy v Banskej Bystrici na vytvorenie konkurencieschopnej ponuky prepojenia vzdelania a športu pre mladých športovcov a hokejistov s rešpektovaním miestnych daností pozemku, okolitých budov, infraštruktúry a pod.
* 1) tréningová hala pre hokejovú akadémiu s ľadovou plochou, predbežné parametre: rozmery 60m x 26m + s ďalšou ľadovou plochou s rozmermi minimálne 1/3 prvej ľadovej plochy, zázemie a šatne s malým hľadiskom nad nimi, cca 10 šatní: 4 šatne pre študentov akadémie so zázemím pre realizačný tím, rozcvičenie a regeneráciu + 4 klasické hokejové šatne a 2 hosťovské šatne podľa upresnenia SZĽH, výstavba bude v súlade so štandardmi IIHF pre výstavbu zimných štadiónov, svetlá výška minimálne 7m, technologická časť, skladové priestory, hľadisko podľa upresnenia objednávateľa a SZĽH, parkovanie a ďalšie priestory a vybavenie podľa požiadaviek objednávateľa a SZĽH, zároveň špecifické priestorové, logistické a iné požiadavky so zvláštnym zreteľom, ktoré budú konzultované a odsúhlasované na priebežných stretnutiach,
* 2) multifunkčná športová hala - predbežné parametre: rozmery basketbalového ihriska, hala bude využívaná na rôzne druhy kolektívnych aj individuálnych športov – basketbal, volejbal, florbal, futsal, atletika, úpolové športy, bedminton, všeobecná príprava pre ostatné športy a podobne, približné rozmery haly 39m x 19m, svetlá výška minimálne 7m, 4 šatne, nad šatňami priestor pre posilňovňu, regeneráciu, súčasťou haly bude zázemie, hygienické zariadenia a ďalšie priestory a vybavenie podľa požiadaviek objednávateľa a Strednej športovej školy v BB, ktoré budú konzultované a odsúhlasované na priebežných stretnutiach,
* Priestorový, funkčný a dispozičný návrh objektov, terénne a sadové úpravy, návrh riešenia pripojenia na prístupovú komunikáciu, návrh riešenia napojenia na verejné inžinierske siete, návrh riešenia statickej dopravy, návrh zabezpečenia vykurovania a chladenia pre objekty, návrh jednotlivých technologických častí vybavenia objektu, a ďalšie súvisiace riešenia,
* Dokumentáciu oboch hál je potrebné vypracovať osobitne ako dva samostatné stavebné objekty s pod-objektami, so samostatnými technickými správami, súhrnnými aj sprievodnými správami, rozpočtami aj výkazmi výmer ako dva samostatné projekty, ktoré môžu byť financované aj realizované samostatne z rôznych zdrojov nezávisle od seba,
* V prípade kolízie s existujúcim monitorovacím vrtom SHMÚ č. 890 – Banská Bystrica – škola, ktorý bol financovaný z prostriedkov OP ŽP v roku 2015 a bol umiestnený cca 100 m juhovýchodne v rohu pozemku pri ovále bežeckej dráhy tak, aby svojou polohou nezasahoval do prípadných budúcich úprav na uvedenej dráhe alebo tejto časti športového areálu – nové športové haly umiestniť min. 3 m od monitorovacieho vrtu a ak to nebude možné, navrhnúť odstránenie existujúceho vrtu a vybudovanie nového vrtu s parametrami podľa technických podmienok SHMÚ a s lokalizáciou odsúhlasenou zodpovedným pracovníkom SHMÚ.

Objednávateľ požaduje vypracovať Dokumentáciu so všetkými náležitosťami v zmysle § 3 a § 9 vyhlášky Ministerstva životného prostredia SR č. 453/2000 Z.z., ktorou sa vykonávajú niektoré ustanovenia stavebného zákona a v rozsahu prílohy č. 1, 2 a č. 3 Sadzobníka pre navrhovanie ponukových cien projektových prác a inžinierskych činností UNIKA.

Dokumentácia musí byť vypracovaná v obsahu a rozsahu vymedzenom všetkými platnými zákonmi SR, najmä, nie však výlučne, v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, so zákonom č. 555/2005 Z.z. o energetickej hospodárnosti budov a o zmene a doplnení niektorých zákonov v znení neskorších predpisov, so zákonom č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, s Vyhláškou Ministerstva dopravy, výstavby a regionálneho rozvoja č. 324/2016 Z.z., s Vyhláškou Ministerstva dopravy, výstavby a regionálneho rozvoja č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, a súvisiacich vyhlášok.

Stavebné objekty musia byť navrhnuté ako plne bezbariérové v súlade s princípmi univerzálneho navrhovania podľa čl. 9 a 19 Dohovoru OSN o právach osôb so zdravotným postihnutím a musia spĺňať požiadavky v súlade s vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

Dokumentácia bude zahŕnať okrem iného aj:

* výkazy výmer (vyjadrenie jednotlivých stavebných a montážnych prác v merných jednotkách) + položkový rozpočet jednotlivých objektov a pod objektov - spracované pre každý stavebný objekt zvlášť s krycími listami a rekapituláciou a tiež spoločný krycí list a rekapituláciu,
* rozpočet aj výkaz výmer budú podrobne rozčlenené na dva hlavné samostatné stavebné objekty – multifunkčnú športovú halu a tréningovú halu pre hokejovú akadémiu tak, aby náklady na obidva hlavné stavebné objekty mohli byť samostatne rozčlenené,
* tepelnotechnický posudok vypracovaný v súlade zo zákonom č. 555/2005 Z.z. o energetickej hospodárnosti budov v znení neskorších predpisov,
* posúdenie jestvujúcich a návrh nových prípojok na inžinierske siete,
* návrh spevnených plôch a prípadných potrebných parkovísk,
* projekt organizácie výstavby,
* návrh akumulácie a retencie dažďových vôd zo striech a spevnených plôch na priľahlom pozemku a jej opätovné využívanie,
* stavba bude navrhnutá v nízkoenergetickom štandarde, rešpektujúca „zelené opatrenia“.
1. Zhotoviteľ je povinný vypracovať Dokumentáciu podľa podkladov, pokynov a požiadaviek Objednávateľa.
2. Zhotoviteľ sa zaväzuje vypracovať Dokumentáciu podľa doplňujúcich špecifikácií a pripomienok Objednávateľa na základe konzultácií so zástupcami Slovenského zväzu ľadového hokeja, priebežne prerokovať rozpracovanosť Dokumentácie a zúčastňovať sa na stretnutiach iniciovaných Objednávateľom. Zároveň je povinný vypracovať Dokumentáciu v súlade s Uznesením vlády SR č. 28 z 22.1.2020 k Návrhu na uvoľnenie finančných prostriedkov na rozvoj systému hokejových akadémií.
3. Zhotoviteľ je povinný zhotoviť Dokumentáciu podľa technických noriem STN, STN EN a ISO platných v čase zhotovenia Diela. Zhotoviteľ sa zaväzuje, že Dokumentácia bude vypracovaná a potvrdená autorizovaným architektom alebo stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Zhotoviteľ zodpovedá Objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
4. Dokumentáciu je Zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.
5. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
6. Zhotoviteľ zabezpečí posúdenie Dokumentácie technickou inšpekciou, zároveň následne zapracuje prípadné podmienky a požiadavky, ktoré z posúdenia technickou inšpekciou vyplynú a oboznámi o tom bezodkladne Objednávateľa.
7. Dielo je potrebné vytvoriť s prihliadnutím na miestne danosti takým spôsobom, aby ukazovatele zástavby a iné predpisy vyhovovali požiadavkám platným pre danú zónu a zosúladenie s podmienkami územného plánu mesta Banská Bystrica.
8. Zhotoviteľ je povinný kedykoľvek na žiadosť Objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Dokumentácie), ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese verejného obstarávania nastane.

Čl. III

Podklady, súčinnosť Zmluvných strán

1. Objednávateľ  je povinný poskytnúť Zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u Objednávateľa a ktorých potreba odovzdania vznikne v priebehu plnenia Zmluvy. Objednávateľ je povinný umožniť Zhotoviteľovi, resp. Zhotoviteľom povereným osobám, obhliadku existujúceho stavu súvisiacich stavebných objektov kedykoľvek, ak o to Zhotoviteľ požiada v priebehu vykonávania činností podľa tejto Zmluvy. V prípade, že Zhotoviteľ požiada Objednávateľa o spolupôsobenie písomne formou emailu, Objednávateľ je povinný ho poskytnúť do 2 pracovných dní od doručenia žiadosti. V prípade omeškania spolupôsobenia sa predlžuje termín dodania Diela o čas omeškania.
2. Objednávateľ poskytne Zhotoviteľovi existujúce polohopisné a výškopisné zameranie, hydrogeologický posudok, posúdenie geologických pomerov, inžinierskogeologický prieskum.
3. Zhotoviteľ je povinný pri vykonávaní Diela spolupracovať s Objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Diela/zohľadniť v Diele.
4. Vstupné pracovné rokovanie Zmluvné strany dohodnú tak, aby sa konalo najneskôr do 5 pracovných dní odo dňa nadobudnutia účinnosti Zmluvy.
5. Zhotoviteľ je povinný, podľa požiadaviek Objednávateľa alebo Zhotoviteľa, minimálne však 1 x (raz) v kalendárnom mesiaci zúčastniť sa pracovného rokovania, za nevyhnutnej účasti Objednávateľa. Z pracovného rokovania Zhotoviteľ vyhotoví zápis, ktorého rovnopis obdrží každá Zmluvná strana. Počas pracovných rokovaní je Zhotoviteľ povinný informovať Objednávateľa o stave rozpracovanosti Diela. Zhotoviteľ je povinný predkladať na pracovné rokovania rozpracovanú Dokumentáciu s prílohami za účelom ich prerokovania a odsúhlasenia Objednávateľom. Pripomienky Objednávateľa a stavebníka z pracovného rokovania sú po ich prerokovaní záväzným pokynom Objednávateľa pre Zhotoviteľa.

**Čl. IV**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto časti Zmluvy odovzdá Objednávateľovi v sídle Objednávateľa:

DUR: do 60 kalendárnych dní odo dňa nadobudnutia účinnosti Zmluvy

DSP s DRS: do 80 kalendárnych dní odo dňa nadobudnutia právoplatnosti územného rozhodnutia

1. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako Dokumentácia v tlačenej forme.
2. Zhotoviteľ je povinný odovzdať Dokumentáciu v tlačenej forme v počte **6** vyhotovení a v elektronickej forme v počte vyhotovení **1x USB**.

DSP s DRS 6x tlačená (z toho 1x overená stavebným úradom a technickou

inšpekciou) 1x USB.

**Čl. V**

**Cena Diela, platobné a fakturačné podmienky**

1. Cena za vykonanie a odovzdanie Diela je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov**.** Cena Diela sa považuje **za cenu maximálnu** a platnú počas celej doby trvania Zmluvy sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce Zhotoviteľa, ktoré budú spočívať v akejkoľvek podstatnej alebo nepodstatnej zmene Diela na základe pokynov príslušného stavebného úradu v územnom, stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou Zhotoviteľa.

1. **Cena za DUR** predstavuje **celkom:**

 Cena bez DPH

DPH 20 %

 **Cena s DPH**

1. **Cena za DSP s DRS** predstavuje **celkom:**

 Cena bez DPH

DPH 20 %

 **Cena s DPH**

1. Zhotoviteľ vyhotoví **jednu faktúru za DUR a jednu faktúru za DSP s DRS,** a to na základe preberacieho protokolu podpísaného oboma Zmluvnými stranami podľa tejto Zmluvy. Zhotoviteľ vyhotoví faktúru za DUR a za DSP s DRS vo výške 90% z ceny podľa ods. 2. a 3. tohto článku Zmluvy. Zvyšných 10% z ceny podľa ods. 2 a 3 tohto článku Zmluvy si Zhotoviteľ vyfakturuje vo faktúre za výkon IČ pre vydanie právoplatného územného rozhodnutia (cena podľa ods. 2 tohto článku Zmluvy) a za výkon IČ pre vydanie právoplatného stavebného povolenia (cena podľa ods. 3 tohto článku Zmluvy).

**Čl. VI**

**Sankcie**

1. V prípade omeškania Zhotoviteľa s odovzdaním DUR v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,5% z Ceny za DUR s DPH za každý čo i len začatý deň omeškania.
2. V prípade omeškania Zhotoviteľa s odovzdaním DSP s DRS v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,5% z Ceny za DSP s DRS s DPH za každý čo i len začatý deň omeškania.

ČASŤ 2

ZMLUVNÉ PODMIENKY VÝKONU INŽINIERSKEJ ČINNOSTI (IČ)

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet a za dojednanú cenu uvedenú v tejto časti Zmluvy vykonať inžiniersku činnosť špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie inžinierskej činnosti cenu uvedenú v tejto časti Zmluvy.

Čl. II

Predmet, rozsah a obsah inžinierskej činnosti

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať inžiniersku činnosť s náležitou odbornou starostlivosťou v rámci ktorej je Zhotoviteľ povinný vykonať:
2. komplexné služby v rozsahu platnej legislatívy, vrátane zabezpečenia zapracovania stanovísk dotknutých orgánov do Dokumentácie, dohodnutie riešení a postupov s objednávateľom Stavby, dodávateľom Stavby a dotknutými orgánmi štátnej správy a samosprávy, zabezpečenie ostatných vstupov potrebných pre spracovanie Dokumentácie. V rámci inžinierskej činnosti Objednávateľ požaduje vybavenie právoplatného územného rozhodnutia a právoplatného stavebného povolenia spolu s vyjadreniami všetkých dotknutých orgánov.
3. posúdenie Dokumentácie Technickou inšpekciou, a.s.
4. Inžinierskou činnosťou sa v zmysle tejto Zmluvy rozumie aj príslušná Dokumetácia, ktorá má byť výsledkom vyššie uvedených činností z predchádzajúcich bodov tohto ust. tejto časti Zmluvy (ďalej ako „**Inžinierska činnosť**“ alebo „**IČ**“).
5. Objednávateľ si vyhradzuje právo vopred odsúhlasiť zahájenie jednotlivých činností IČ.

Čl. III

Súčinnosť Zmluvných strán

1. Zhotoviteľ bude bezodkladne písomne, najmä prostredníctvom elektronickej pošty informovať Objednávateľa o priebehu vykonávania IČ na jeho požiadanie a to na ,uvedenú v časti 4 čl. VII ods. 4 tejto Zmluvy.

Čl. IV

Čas a spôsob výkonu Inžinierskej činnosti

1. Zhotoviteľ sa zaväzuje vykonať pre Objednávateľa Inžiniersku činnosť podľa tejto časti Zmluvy nasledovne:

Inžinierska činnosť:

K vydaniu právoplatného územného rozhodnutia:

 **do 90 kalendárnych dní odo dňa odovzdania DUR Objednávateľovi**

K vydaniu právoplatného staveného povolenia:

 **do 90 kalendárnych dní odo dňa odovzdania DSP s DRS Objednávateľovi**

1. Zhotoviteľ je povinný pri výkone Inžinierskej činnosti dodržiavať všetky príslušné právne a technické predpisy SR ako aj EÚ vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu IČ, platobné a fakturačné podmienky**

1. Cena výkonu IČ je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania inžinierskej činnosti.
2. **Cena za Inžiniersku činnosť (IČ) – vydanie právoplatného územného rozhodnutia** **celkom:**

 Cena bez DPH

DPH 20 %

 **Cena s DPH**

1. **Cena za Inžiniersku činnosť (IČ) – vydanie právoplatného stavebného povolenia** **celkom:**

 Cena bez DPH

DPH 20 %

 **Cena s DPH**

1. Zhotoviteľ vyhotoví **dve faktúry** v zmysle tohto článku Zmluvy (zvlášť za IČ - vydanie právoplatného územného rozhodnutia a zvlášť za IČ - vydanie právoplatného stavebného povolenia) na základe preberacieho protokolu podpísaného oboma Zmluvnými stranami podľa tejto Zmluvy.

**Čl. VI**

**Sankcie**

* + - 1. V prípade omeškania Zhotoviteľa s vykonaním Inžinierskej činnosti v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 1000,- Eur za každý čo i len začatý deň omeškania, a to s výnimkou prípadu, ak toto omeškanie bolo preukázateľne spôsobené treťou osobou zúčastnenou na realizácii tohto Diela nezávisle od vôle Zhotoviteľa, prípadne zo strany ktoréhokoľvek správneho orgánu v rámci riešenia, posudzovania veci zahŕňajúcej Inžiniersku činnosť v zmysle tejto Zmluvy v prípadoch, kedy Zhotoviteľ mal splnené všetky požiadavky dotknutého správneho orgánu, pričom tento aj napriek tomu vo veci riadne a včas nekonal.

ČASŤ 3

ZMLUVNÉ PODMIENKY VÝKONU AUTORSKÉHO DOHĽADU (AD)

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet a v súlade s pokynmi a požiadavkami Objednávateľaa za dojednanú cenu uvedenú v tejto časti Zmluvy vykonať činnosť autorského dohľadu (ďalej aj ako „**AD**“) špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie činnosti AD cenu uvedenú v tejto časti Zmluvy.

**Čl. II**

**Predmet, rozsah a obsah činnosti AD**

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať AD s náležitou odbornou starostlivosťou, v rámci ktorej je Zhotoviteľ povinný plniť nasledovné činnosti:
	1. zúčastniť sa na odovzdaní staveniska stavebnému dozoru a zhotoviteľovi Stavby,
	2. sledovať postup výstavby z technického a technologického hľadiska a kontrolovať dodržiavanie podmienok stanovených v Dokumentácii k Stavbe, vo všeobecne záväzných právnych predpisoch a technických normách,
	3. vyjadrovať sa k návrhom zhotoviteľa Stavby na zmeny Dokumentácie z technického i technologického hľadiska a zúčastňovať sa konaní o zmene Stavby pred dokončením,
	4. vyjadrovať sa k požiadavkám zhotoviteľa Stavby na tzv. naviac práce, t. j. práce nad rozsah stavbených prác vyplývajúcich z Dokumentácie,
	5. zúčastniť sa na operatívnych a kontrolných dňoch Stavby,
	6. zúčastniť sa na odovzdaní a prevzatí dokončenej Stavby alebo jej časti, v súlade s dohodnutými, alebo všeobecne záväznými právnymi predpismi,
	7. na požiadanie Objednávateľa, alebo z podmienok vyplývajúcich zo spracovanej a schválenej Dokumentácie zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov Stavby,
	8. na základe zistených skutočností vyjadrovať sa k prípadným zmenám stavebných a technologických postupov,
	9. na výzvu stavebného dozoru je povinný sa dostaviť na stavbu do 3 dní, v mimoriadnych prípadoch do 24 h, od doručenia takejto výzvy stavebného dozoru,
	10. v prípade zložitých riešení a v prípade potreby stanoviska jednotlivých špecialistov AD je povinný dodať svoje stanovisko v dohodnutom termíne stanovenom podľa zložitosti riešení,
	11. v prípade potreby predkladať stanoviská a vysvetľovať problémy spojené s nejasnosťami vyplývajúcimi z vyhotovených Dokumentácii,
	12. v prípade, že skutkový stav zistený na stavenisku nezodpovedá predpokladom v Dokumentácii, navrhovať technické riešenie vyvolanej zmeny, vrátane komplexného projekčného spracovania zmeny technického riešenia,
	13. zaujíma stanovisko s vysvetlením a návrhom riešenia k prípadným skrytým vadám Stavby,
	14. zabezpečiť vypracovanie záverečnej správy AD o priebehu Stavby

(ďalej ako **„autorský dohľad“** alebo **„AD“**).

Čl. III

Podklady, súčinnosť Zmluvných strán

1. Podkladmi pre výkon AD podľa tejto Zmluvy sú:
* časový harmonogram stavebných prác doručený zhotoviteľom Stavby ku dňu odovzdania a prevzatia staveniska.
1. Objednávateľ zabezpečí pre výkon AD primerané organizačno-technické predpoklady, najmä zabezpečí prístup k stavebnému denníku zhotoviteľa Stavby každodenne počas celej pracovnej doby.
2. Objednávateľ bude pravidelne a včas bez odkladov oboznamovať Zhotoviteľa so všetkými skutočnosťami a okolnosťami, ktoré môžu ovplyvňovať jeho výkon AD.
3. Požiadavky zhotoviteľa Stavby na výkon AD si bude zásadne nárokovať prostredníctvom oprávneného zamestnanca Objednávateľa - ako osoby oprávnenej rokovať vo veciach technických za Objednávateľa.
4. Objednávateľ sa zaväzuje, že počas plnenia predmetu Zmluvy poskytne Zhotoviteľovi v rozsahu nevyhnutne potrebnom spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u Objednávateľa a ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi najneskoršie do 3 dní od jeho preukázateľného vyžiadania. V osobitných prípadoch je možné obojstranne dohodnúť individuálny termín spolupôsobenia.
5. Za právnu a vecnú správnosť podkladov poskytnutých Zhotoviteľovi zodpovedá Objednávateľ.
6. Za technickú správnosť a vhodnosť podkladov, ktoré poskytne Objednávateľ Zhotoviteľovi nesie zodpovednosť Objednávateľ. Za správnosť a vhodnosť ostatných podkladov (získaných od tretích osôb) nesie zodpovednosť subjekt, ktorý ich Zhotoviteľovi poskytol. Povinnosťou Zhotoviteľa je upozorniť Objednávateľa, alebo ten subjekt, ktorý poskytol podklady na nesprávnosť, alebo nevhodnosť dodaných podkladov v lehote najneskôr do 5 dní odo dňa ich doručenia.
7. Zhotoviteľ zodpovedá za škodu na veciach prevzatých od Objednávateľa na výkon AD a na veciach prevzatých od tretích osôb, ibaže túto škodu nemohol odvrátiť ani pri vynaložení odbornej starostlivosti.
8. Rozhodnutia z výkonu AD sa budú zaznamenávať bez zbytočného odkladu do stavebného denníka, alebo listom adresovaným Objednávateľovi.
9. Čas nevyhnutný na výkon AD (t. j. skutočný počet hodín, potrebný na výkon činnosti podľa Zmluvy) potvrdí osoba oprávnená rokovať vo veciach technických za Objednávateľa.
10. AD bude vykonávať Zhotoviteľ (odborne spôsobilá osoba) osobne, prípadne Zmluvnými stranami prizvaní špecialisti, ktorých prizvanie musí vopred písomne odsúhlasiť Objednávateľ. Ich činnosť bude koordinovať osoba oprávnená rokovať vo veciach technických za Objednávateľa a Zhotoviteľ. Zhotoviteľ vyhlasuje, že má oprávnenie na vykonávanie činností vyplývajúcich z výkonu AD, ku ktorým sa zaviazal na základe tejto časti Zmluvy. V prípade zložitých riešení a v prípade potreby účasti špecialistov, Zhotoviteľ dodá Objednávateľovi svoje stanovisko v termíne, ktorý bude dohodnutý podľa rozsahu riešeného problému, inak bez zbytočného odkladu.
11. V prípade porušenia povinnosti Zhotoviteľa vykonávať činnosti osobne alebo v prípade porušenia povinnosti žiadať predchádzajúci súhlas od Objednávateľa s prizvaním špecialistov, Zhotoviteľ zodpovedá Objednávateľovi za škodu tým spôsobenú.

**Čl. IV**

**Čas a spôsob výkonu AD**

1. Zhotoviteľ je povinný začať vykonávať činnosť AD **dňom odovzdania staveniska a jeho prevzatia zhotoviteľom Stavby**. Činnosť AD bude ukončená **dňom** **nadobudnutia právoplatnosti kolaudačného rozhodnutia.** Výkon AD je podmienený uzatvorením zmluvy o dielo na realizáciu stavebných prác na Stavbe medzi Obejdnávateľom a zhotoviteľom Stavby.
2. Predpokladaná dĺžka výkonu činnosti AD na Stavbe je v predpokladanej lehote výstavby najmenej: 9 mesiacov.
3. Zhotoviteľ je povinný začať vykonávať činnosť AD odo dňa uvedeného v písomnom oznámení Objednávateľa o začatí stavbených prác na Stavbe, ktoré sa Objednávateľ zaväzuje zaslať doporučenou poštovou zásielkou adresovanou do sídla Zhotoviteľa najneskôr **sedem dní** pred začatím stavebných prác na Stavbe.
4. Stavebné práce na Stavbe sa na účely tejto Zmluvy považujú za skončené dňom nadobudnutia právoplatnosti kolaudačného rozhodnutia pre Stavbu.
5. Zhotoviteľ je povinný pri výkone činnosti AD dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu AD, platobné a fakturačné podmienky**

1. Cena výkonu AD je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania činnosti AD.
2. **Cena za výkon AD predstavuje maximálne:**

 Cena bez DPH

DPH 20 %

 **Cena s DPH**

Maximálny rozsah výkonu AD predstavuje 200 (slovom dvesto) osobohodín, čiže maximálna cena podľa tohto odseku článku V tejto časti Zmluvy je súčinom počtu osobohodín (200) a ceny za jednu osobohodinu (............ EUR bez DPH).

4. Zmluvné strany sa dohodli, že cenu za výkon AD podľa tejto Zmluvy Objednávateľ uhradí Zhotoviteľovi jednou faktúrou.

5. Skutočný výkon AD bude podložený kópiami zápisov o výkone AD na stavbe a počtom potvrdených hodín osobou oprávnenou rokovať za Objednávateľa vo veciach technických.

6. V prípade, že dôjde k predčasnému ukončeniu Stavby, bude Zhotoviteľ fakturovať práce, ktoré boli rozpracované ku dňu jej ukončenia, Objednávateľovi vo výške vzájomne dohodnutého rozsahu vykonaných činností AD, a to podielom z dohodnutej maximálnej celkovej ceny podľa tejto časti Zmluvy, a to pre jednotlivé činnosti AD vyplývajúce z predmetu Zmluvy uvedené v tejto časti Zmluvy.

**Čl. VI**

**Sankcie**

1. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu za neospravedlnenú neúčasť AD na kontrolných dňoch Stavby vo výške 100,- Eur za každý kontrolný deň, na ktorom sa nezúčastní, ak písomnú pozvánku dostal minimálne tri pracovné dni pred konaním kontrolného dňa.
2. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300,- Eur za každé nevyriešenie technického problému Stavby, ktorého riešenie patrí do pôsobnosti AD podľa tejto Zmluvy a/alebo za každé nesplnenie inej povinnosti AD vyplývajúcej mu z tejto Zmluvy.
3. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300,- Eur za každú neospravedlnenú neúčasť AD na odovzdaní a prevzatí Stavby alebo jej časti, vrátane dohodnutých alebo všeobecne záväznými právnymi predpismi stanovených skúšok, ak bol vyrozumený o tom minimálne tri pracovné dni vopred.
4. Ospravedlnenou neúčasťou Zhotoviteľa sa na účely tejto Zmluvy rozumie každé preukázateľné oznámenie Zhotoviteľa o jeho neúčasti, ktoré Zhotoviteľ doručí Objednávateľovi aspoň 2 dni vopred (napr. písomne/e-mailom na adresy uvedené v tejto Zmluve).

**ČASŤ 4**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania realizovaného postupom zadávania zákazky verejnej súťaže podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“) na predmet zákazky **Tréningová hala pre hokejovú akadémiu a multifunkčná hala pri Strednej športovej škole v Banskej Bystrici** (ďalej ako „verejné obstarávanie“).
2. Objednávateľ na základe uplatnenia stanovených kritérií na vyhodnotenie ponúk, prijal Zhotoviteľom predloženú ponuku (ďalej ako „Ponuka“) a vyhodnotil ju ako najvýhodnejšiu. Ponuka Zhotoviteľa tvorí neoddeliteľnú **prílohu č. 1** tejto Zmluvy.
3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela, Inžinierskej činnosti a Autorského dohľadu, ktoré sú všetky tri špecifikované v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, výkonom Inžinierskej činnosti a Autorského dohľadu podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela, vykonanie Inžinierskej činnosti a Autorského dohľadu podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do Ceny za Dielo, ceny za Inžiniersku činnosť a ceny za výkon Autorského dohľadu dohodnutých touto Zmluvou.

**Čl. II**

**Odovzdávacie a preberacie konanie**

1. Vykonaním predmetu Zmluvy Zhotoviteľom, ktorý je špecifikovaný v časti 1 Zmluvy, v časti 2 Zmluvy a v časti 3 Zmluvy (ďalej ako „Predmet plnenia“), sa na účely Zmluvy rozumie včasné, bezchybné, vecne správne a úplné dokončenie Predmetu plnenia (Dokumentácia, Inžinierska činnosť, AD) podľa podmienok dohodnutých v Zmluve a jeho odovzdanie a protokolárne prevzatie Objednávateľom za podmienok uvedených v tomto článku Zmluvy.
2. Preberacie protokoly k jednotlivým častiam Predmetu plnenia (každej jednotlivej časti podľa Zmluvy) podpíšu osoby oprávnené rokovať vo veciach technických za každú zo Zmluvných strán. Za deň vykonania Predmetu plnenia (každej jednotlivej časti podľa Zmluvy) sa považuje deň uvedený v preberacom protokole k čiastkovému Predmetu Zmluvy ako deň podpisu objednávateľa - osoby oprávnenej za Objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu plnenia (Dokumentáciu, výkon Inžinierskej činnosti) na záverečné kontroly a schválenie Objednávateľovi vždy najneskôr do 3 pracovných dní pred časom odovzdania jednotlivých častí Predmetu plnenia. Po vykonaní kontroly časti Predmetu plnenia, pripraví Zhotoviteľ Protokol o odovzdaní a prevzatí Predmetu plnenia (príslušnej časti Predmetu plnenia). Povinnými obsahovými náležitosťami každého Protokolu sú:
* údaje o Zhotoviteľovi a Objednávateľovi
* názov zákazky, číslo Zmluvy
* popis Dokumentácie, Inžinierskej činnosti a Autorského dohľadu (konkrétnej časti Predmetu plnenia, ktorá je predmetom odovzdávania a preberania podľa daného Protokolu)
* forma a počet vyhotovení Dokumentácie, prípadne iných podkladov
* cena za príslušnú časť Predmetu plnenia
* prehlásenie Objednávateľa, či príslušnú časť Predmetu plnenia preberá alebo nepreberá
* zoznam chýb/vád, nedostatkov a nedorobkov konkrétnej časti Predmetu plnenia.
1. Pokiaľ bude Predmet plnenia (alebo niektorá jeho časť) vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či ho prevezme s drobnými chybami/vadami alebo nedorobkami alebo ho neprevezme. Ak ho prevezme, v Protokole určí lehotu na odstránenie drobných chýb/vád alebo nedorobkov. O tom, či má Predmet plnenia chyby/vady alebo nedorobky a aký majú vplyv na Predmet plnenia ako celku a jeho užívanie, rozhoduje Objednávateľ, pričom svoje rozhodnutie musí písomne odôvodniť.
2. Objednávateľ je oprávnený neprevziať Predmet plnenia alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia.
3. Riadnym odovzdaním Predmetu plnenia Zhotoviteľom tzn. okamihom podpisu oprávnenej osoby konajúcej za Objednávateľa na protokole o odovzdaní a prevzatí Predmetu plnenia, prechádza na Objednávateľa jednak vlastnícke právo k Predmetu plnenia Zhotoviteľa (príslušnej časti) a jednak nebezpečenstvo vzniku škody. Za poškodenie, stratu alebo zničenie Predmetu plnenia alebo jeho časti zodpovedá zhotoviteľ až do času riadneho odovzdania Predmetu plnenia objednávateľovi.
4. V prípade, že Dielo alebo jeho ktorákoľvek časť Predmetu plnenia, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Zhotoviteľ udeľuje Objednávateľovi dňom kolaudácie predmetného Predmetu plnenia v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby Predmet plnenia alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy. Zhotoviteľ zároveň udeľuje dňom prevzatia predmetného Predmetu plnenia, Objednávateľovi právo udeliť tretej osobe súhlas na jeho použite v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Zhotoviteľa v zmysle tohto bodu tohto článku je zahrnutá v celom rozsahu v cene za Predmet plnenia podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Predmetu plnenia tak, aby si tieto osoby nemohli uplatňovať voči Objednávateľovi žiadne nároky. Objednávateľ sa zaväzuje použiť Predmet plnenia výlučne pre potreby vyplývajúce z tejto zmluvy a v súlade s ustanoveniami zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov.
5. Zhotoviteľ bude jediným legitimovaným disponentom / držiteľom dotknutých autorských práv. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, ktorý preukáže príslušným dokladom preukazujúcim pravdivosť jej tvrdenia, Zhotoviteľ sa zaväzuje, že po doručení písomnej výzvy uhradí Objednávateľovi všetky legitímne nároky tretej osoby a zároveň nahradí prípadnú inú škodu priamo súvisiacu s vyššie uvedenou situáciou, ktorá Objednávateľovi vznikne v dôsledku uplatnenia takéhoto nároku tretej / tretích osôb, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku platia aj po zániku tejto Zmluvy, z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté. Objednávateľ sa zaväzuje použiť Predmet plnenia výlučne pre potreby vyplývajúce z tejto zmluvy a v súlade s ustanoveniami zákona č. 185/2015 Z. z. o autorskom práve a právach súvisiacich s autorským právom (autorský zákon) v znení neskorších predpisov.

**Čl. III**

**Spoločné ustanovenia o cene**

**Platobné a fakturačné podmienky**

1. Cena za vykonanie a odovzdanie Predmetu plnenia je dohodnutá na základe **Špecifikácií cien z Ponuky Zhotoviteľa ako uchádzača vo verejnom obstarávaní zo dňa ..............................., ktoré tvoria Prílohu č. 1. k Zmluve (ďalej iba „cena Predmetu plnenia“)**. Cena Predmetu plnenia sa považuje **za cenu maximálnu** a platnú počas celej doby trvania Zmluvy. Cena Predmetu plnenia je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho plnenia podľa Zmluvy.
2. **Celková cena Predmetu plnenia** predstavuje celkom sumu:

 Cena bez DPH

 DPH 20 %

**Cena s DPH**

 **(slovom: Eur, 0/100 ) s DPH.**

1. Na účely fakturácie sa za deň dodania Predmetu plnenia (jeho časti) považuje deň podpísania Protokolu o odovzdaní a prevzatí (časti) Predmetu plnenia oprávnenou osobou Objednávateľa (osobou oprávnenou rokovať vo veciach technických). **Zhotoviteľovi bude uhradená dohodnutá cena iba v rozsahu za skutočne vykonané a odovzdané časti Predmetu plnenia** **(skutočne vyhotovenú Dokumentáciu, inžiniersku činnosť) a reálny a Objednávateľom odsúhlasený počet hodín výkonu AD.**
2. Preddavky sa neposkytujú vôbec.
3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom Objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
4. Splatnosť jednotlivých faktúr je 30 dní od dňa doporučeného doručenia faktúry do podateľne Objednávateľa.
5. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je Objednávateľom podpísaný Protokol o odovzdaní a prevzatí časti Predmetu plnenia. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí fakturovanej časti Predmetu plnenia, Objednávateľ je oprávnený vrátiť faktúru Zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
6. Faktúra sa považuje za zaplatenú dňom pripísania príslušnej sumy na účet Zhotoviteľa.
7. Zhotoviteľ je v prípade omeškania Objednávateľa s úhradou faktúry, oprávnený účtovať Objednávateľovi úroky omeškania vo výške uvedenej v § 369 ods. 2 Obchodného zákonníka.

**Čl. IV**

**Zodpovednosť Zhotoviteľa**

1. Zhotoviteľ je povinný postupovať pri vykonávaní Predmetu plnenia s odbornou starostlivosťou, za striktného dodržiavania všetkých pre realizáciu Predmetu plnenia do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve, a požiadaviek Objednávateľa lege artis.
2. Zhotovitel’ zodpovedá za to, že Predmet plnenia (každá jeho časť) je zhotovený, resp. vykonaný v najvyššej kvalite podľa požiadaviek tejto Zmluvy a že počas plynutia záručnej doby bude mať okrem súladu s požiadavkami tejto Zmluvy aj vlastnosti podľa tejto Zmluvy.
3. Zhotoviteľ zodpovedá za vady, ktoré má Predmet plnenia alebo ktorákoľvek jeho časť v čase jeho riadneho odovzdania a prevzatia Objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Predmetu plnenia Objednávateľom (dňom podpisu oprávneného zástupcu Objednávateľa na protokole o odovzdaní a prevzatí časti Predmetu plnenia) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie Stavby, na ktorú bolo Dielo vypracované, resp. dňom riadneho odovzdania a prevzatia Stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Predmetu plnenia, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
6. Zhotoviteľ zodpovedá za škodu na Predmete plnenia spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu alebo vykonanie Predmetu plnenia a  za škody s tým súvisiace. Pokiaľ Zhotoviteľ použije na vykonanie Predmetu plnenia alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Predmet plnenia má vady, ak celý, alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom Zhotoviteľa, ktorý nezodpovedá požiadavkám na Dielo alebo jeho časť kladeným.
8. Objednávateľ je oprávnený neprevziať Predmet plnenia alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia.
9. Ak počas plynutia záručnej doby - (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Predmetu plnenia alebo jeho časti, najmä, nie však výlučne nekvalita, neúplnosť alebo vecná nesprávnosť, nesúlad s akoukoľvek normou alebo predpisom, prípadne budú zistené iné vady ako napr.: nezrovnalosti v stavebnej časti, neprimeraný nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby, na základe zistení ktorých bude potrebné Predmet plnenia alebo jeho časť doplniť alebo prepracovať, Zmluvné strany sa dohodli, že ide o vadu s tým, že Zhotoviteľ je povinný Predmet plnenia alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy Objednávateľa na doplnenie alebo prepracovanie.
10. Oznámenie vád a nedorobkov v záručnej dobe súvisiacich s  technickým riešením Dokumentácie, chyby vo výkresovej a textovej časti, prípadne nezhody Dokumentácie s  podmienkami stanovenými dotknutými orgánmi a organizáciami (Výzva Objednávateľa) musí byť podané písomne bez zbytočného odkladu (najneskôr do 5 pracovných dní) potom, čo vady a nedorobky Objednávateľ zistil, inak je neplatná.
11. Zhotoviteľ je povinný doplniť alebo prepracovať Predmet plnenia alebo jeho časť (odstrániť vady a nedorobky) v lehote najneskôr do 10 kalendárnych dní odo dňa doručenia výzvy Objednávateľa Zhotoviteľovi.
12. Zhotovitel’ nezodpovedá za vady, ktoré boli spôsobené použitím podkladov prevzatých od Objednávateľa a:

a/ ak Zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád nie sú dotknuté nároky Objednávateľa na náhradu škody alebo na odstúpenie od Zmluvy.
3. Zhotoviteľ sa zaväzuje vykonávať Predmet plnenia s náležitou odbornou starostlivosťou, v súlade s touto Zmluvou a dodržiavať ustanovenia príslušných všeobecne záväzných právnych predpisov platných a účinných v Slovenskej republike. Zhotoviteľ zodpovedá Objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.
4. Ak vada Predmetu plnenia je príčinou vzniknutej škody Objednávateľovi a Objednávateľ vzniknutej škode nemohol zabrániť ani po vynaložení starostlivosti, ktorú od neho možno dôvodne požadovať, zodpovedá Zhotoviteľ za vzniknutú škodu.
5. Zhotoviteľ predložil Objednávateľovi doklad o poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom Predmetu plnenia podľa tejto Zmluvy alebo v súvislosti s výkonom Predmetu plnenia podľa tejto Zmluvy zo strany jeho zamestnancov, a to na výšku 1 000 000,00 EUR. Doklad o tomto poistení tvorí prílohu č. 3 Zmluvy. Zhotoviteľ sa zaväzuje zabezpečiť trvanie poistenia podľa tohto článku Zmluvy v dohodnutej výške počas celej doby trvania zmluvného vzťahu založeného touto Zmluvou (vrátane obdobia záručných dôb).

**Čl. V**

**Sankcie**

1. V prípade, ak Zhotoviteľ poruší akúkoľvek povinnosť uvedenú v tejto Zmluve, a táto povinnosť už nie je sankcionovaná zmluvnou pokutou v inej časti Zmluvy, zaväzuje sa Zhotoviteľovi zaplatiť zmluvnú pokutu vo výške 100,- Eur za každý deň, pokiaľ porušenie povinnosti trvá, a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť Objednávateľovi zmluvnú pokutu aj za:
	1. nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny, vzniká Objednávateľovi nárok na zmluvnú pokutu vo výške 300,- Eur za každý, čo i len začatý deň porušenia/nesplnenia povinnosti, a to aj opakovane, a to len v prípade, že objednávateľovi vznikla škoda;
	2. neodstránenie vád a/alebo nedorobkov Predmetu plnenia vyplývajúcich z protokolu o odovzdaní a prevzatí Predmetu plnenia, a to zmluvnú pokutu vo výške 0,5 % z celkovej ceny Predmetu plnenia bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
	3. neodstránenie vady a/alebo nedorobku v dohodnutom termíne, ktoré boli reklamované Objednávateľom počas plynutia záručnej doby, a to zmluvnú pokutu vo výške 0,5 % z celkovej ceny Predmetu plnenia bez DPH uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany prehlasujú, že považujú dohodnuté výšky zmluvných pokút uvedených v Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
4. Rozhodnutie požadovať zaplatenie zmluvnej pokuty podľa tejto Zmluvy doručí Objednávateľ Zhotoviteľovi prednostne formou e-mailu zaslaného na adresu uvedenú v záhlaví (prvej strane) tejto Zmluvy. Objednávateľ je povinný rozhodnutie uvedené v predchádzajúcej vete doručiť do sídla Zhotoviteľa do piatich pracovných dní aj poštou alebo prostredníctvom kuriéra. Objednávateľ následne doručí Zhotoviteľovi tzv. penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je 30 dní odo dňa jej doručenia Zhotoviteľovi.
5. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinnosti odovzdať Predmet Zmluvy alebo jeho časť.

**Čl. VI**

**Zánik Zmluvy**

1. Táto Zmluva zanikne okrem splnenia všetkých práv a povinností obidvoch Zmluvných strán, a okrem dôvodov a spôsobov upravených osobitnými právnymi predpismi, aj písomnou dohodou Zmluvných strán a písomným odstúpením od Zmluvy niektorou zo Zmluvných strán.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a jeho účinky nastávajú dňom doručenia Zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany Zhotoviteľa. Na účely tejto Zmluvy sa za podstatné porušenie Zmluvy zo strany Zhotoviteľa považuje najmä:
	1. ak je Zhotoviteľ v omeškaní s riadnym vykonaním Predmetu plnenia, resp. jeho časti, oproti termínu odovzdania dohodnutého v Zmluve o viac ako 30 kalendárnych dní,
	2. ak Zhotoviteľ nevykonáva Predmet plnenia (jeho časť) s odbornou starostlivosťou, hoci ho Objednávateľ písomne vyzval na vykonanie nápravy,
	3. ak Zhotoviteľ vykonáva Predmet plnenia (jeho časť) v rozpore s podkladmi, ktoré mu podľa Zmluvy poskytol Objednávateľ alebo v rozpore s pokynom Objednávateľa a napriek písomnej výzve Objednávateľa nedôjde k náprave,
	4. ak sa preukáže, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
	5. ak je zrejmé, že z dôvodov na strane Zhotoviteľa Dielo, Inžinierska činnosť alebo Autorský dohľad nebudú vykonané včas alebo riadne,
	6. ak Zhotoviteľ nezačne, preruší alebo zastaví vykonávanie Diela alebo vykonávanie Inžinierskej činnosti alebo činnosti Autorského dohľadu z iných dôvodov ako dôvodov na strane Objednávateľa alebo z dôvodov skutočností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
	7. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov zhotoviteľa podľa tejto Zmluvy je vážne ohrozené.
5. V prípade nepodstatného porušenia Zmluvy sú Zmluvné strany oprávnené od tejto Zmluvy odstúpiť po márnom plynutí primeranej lehoty (nie kratšej ako 7 pracovných dní) uvedenej v písomnej výzve druhej Zmluvnej strany na odstránenie konania, ktoré je v rozpore so Zmluvou a právnymi predpismi ako následkov takéhoto konania. Ak sa Zmluvné strany nedohodnú inak, primeranou lehotou podľa predchádzajúcej vety je 7 pracovných dní.
6. Zmluvné strany sa dohodli, že v prípade, ak Objednávateľ okamžite odstúpi od tejto Zmluvy z dôvodov podľa tejto Zmluvy, ešte pred odovzdaním Predmetu plnenia (alebo niektorej jeho časti), nemá Zhotoviteľ nárok na poskytnutie plnenia zvyšnej časti ceny Predmetu plnenia za už vykonanú a ešte neodovzdanú časť Predmetu plnenia, a ani na úhradu nákladov, ktoré mu vznikli v súvislosti s takouto časťou Predmetu plnenia.
7. Zhotoviteľ môže odstúpiť od tejto Zmluvy v prípadoch, ak Objednávateľ neuhradí riadne a včas faktúru vystavenú Zhotoviteľom a omeškanie Objednávateľa trvá viac ako 30 dní. V takom prípade nevzniká Objednávateľovi nárok na vrátenie doteraz poskytnutých plnení.
8. V prípade odstúpenia od Zmluvy sa na určenie ceny dovtedy vykonaných prác a výkonov na Predmete plnenia primerane použijú ustanovenia tejto Zmluvy o cene Predmetu plnenia s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane Zhotoviteľa, má Objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového Zhotoviteľa, ktorý Predmet plnenia zrealizuje.
9. Odstúpením od Zmluvy zanikajú všetky práva a povinnosti Zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu plnenia, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle Zmluvných strán alebo podľa ich povahy majú trvať aj po zániku tejto Zmluvy odstúpením.
10. V prípade odstúpenia od Zmluvy z dôvodu porušenia povinnosti Zhotoviteľa má Objednávateľ nárok na náhradu škody spôsobenú najmä omeškaním realizácie Predmetu plnenia oproti termínu ukončenia realizácie Predmetu plnenia uvedeného v tejto Zmluve.
11. V prípade, že dôjde k odstúpeniu alebo zrušeniu zmluvy z dôvodov na strane Objednávateľa, bude Zhotoviteľ uplatňovať u Objednávateľa úhradu vlastných nákladov vzniknutých k dňu zastavenia alebo zrušenia prác. Rozsah rozpracovanosti vzájomne odsúhlasia zástupcovia oboch Zmluvných strán.

**Čl. VII**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky Objednávateľa. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so zákonom o verejnom obstarávaní.
2. Akákoľvek písomná komunikácia medzi Objednávateľom a Zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi Objednávateľom a Zhotoviteľom sa musí uskutočňovať prostredníctvom pošty, e-mailu alebo kuriéra.
4. Zhotoviteľ je povinný zaslať každú písomnosť Objednávateľovi aj elektronicky na nasledovné emailové adresy: martin.tury@bbsk.sk, nora.oravcova@bbsk.sk. V prípade zaslania písomnosti emailom je Zhotoviteľ povinný písomnosti doručiť do sídla Objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
8. Zhotoviteľ sa zaväzuje Predmet plnenia alebo niektorú z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že vykonal Dielo, Inžiniersku činnosť alebo činnosť AD na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike, tým nie sú dotknuté.
10. Zhotoviteľ sa zaväzuje, že sa zúčastní územného (v prípade nevyhnutnej potreby), stavebného, kolaudačného konania a na základe písomnej výzvy Objednávateľa aj všetkých rokovaní, stretnutí s verejnosťou a pod.
11. Zhotoviteľ nesmie Predmet plnenia podľa tejto Zmluvy ako celok odovzdať na vykonanie inému subjektu. Časť Predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu č. 2 tejto Zmluvy.
12. Zhotoviteľ predkladá v prílohe č. 2 tejto Zmluvy zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) zákona o verejnom obstarávaní a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
13. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
14. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu pochybnosti o schopnosti riadneho plnenia Zmluvy, ktoré zadefinuje. Odmietnutie sa Zhotoviteľ zaväzuje bez výhrad rešpektovať.
15. Povinnosti uvedené v ods. 12 a 13 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
16. Zhotoviteľ je oprávnený plniť Predmet plnenia podľa tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné a to v plnom rozsahu. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 zákona o verejnom obstarávaní a ust. § 41 ods. 1 písm. b) zákona o verejnom obstarávaní a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**Čl. VIII**

**Záverečné ustanovenia**

1. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami Zmluvných strán.
3. Táto Zmluva je vyhotovená v štyroch rovnopisoch, pre Objednávateľa v dvoch vyhotoveniach (rovnopisoch), pre Zhotoviteľa v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
7. Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia na webovom sídle Objednávateľa v zmysle §47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške celkovej ceny Predmetu plnenia dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
	1. dňom právoplatného rozhodnutia registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
	2. dňom právoplatného rozhodnutia registrujúceho orgánu o  pokute uloženej Zhotoviteľovi podľa § 13 ods. 2 Zákona o RPVS,
	3. ak je Zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
	4. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

11. V prípade, že nie je splnená povinnosť podľa § 11 ods. 2 Zákona o RPVS alebo ak je Zhotoviteľ v omeškaní so splnením povinnosti podľa § 10 ods. 2 tretej vety Zákona o RPVS, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20 % z celkovej hodnoty plnenia podľa tejto Zmluvy.

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
2. Neoddeliteľnou súčasťou tejto Zmluvy sú:

**Príloha č. 1**: Špecifikácia ceny

**Príloha č. 2:** Zoznam subdodávateľov/čestné vyhlásenie, že na realizáciu Diela, výkon IČ a AD nebudú využití subdodávatelia.

**Príloha č. 3:** Poistenie profesijnej zodpovednosti za škodu

V Banskej Bystrici dňa ............... V  ............... dňa...............

**Za Objednávateľa: Za Zhotoviteľa:**

................................................. .................................................

Ing. Ján Lunter

predseda BBSK